Diari Oficial de la Generalitat Valenciana


Sumari del DOGV 9962, del 22-10-2024 (2024/10227)

RESOLUCIÓ de 5 de setembre de 2024, per la qual s'acorda l'acceptació de la cessió gratuïta mitjançant mutació demanial externa efectuada per l'Ajuntament de Meliana, a favor de la Generalitat, d'una parcel·la situada al carrer de la Garrigosa, número 14, de Meliana, per a la construcció d'un centre de salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9962

Data del DOGV
:   22-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10338

CVE
:   ENTP-F-9995-70580

Data del document
:   05-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Amb data 25 d'abril de 2024, el Ple de l'Ajuntament de Meliana va aprovar inicialment la mutació demanial subjectiva per canvi de l'Administració pública titular, de la municipal a l'autonòmica, per a la construcció d'un nou centre de salut en una parcel·la situada al carrer de la Garrigosa, núm. 14, de Meliana, amb una superfície de 1.143,53 m², identificada en el Registre de la Propietat de Moncada en el tom 1854, llibre 95, foli 144, finca registral 7609 de Meliana, que es correspon amb tres referències cadastrals 0631292WJ2271Y9981DK, 5605703TU2801H6058TC i 4298832VX4831F4705FB, inclosa en l'inventari municipal de Meliana amb el codi AL023/030.

Posteriorment mitjançant Acord del Ple, de data 30 de maig de 2024, es va resoldre l'aprovació definitiva d'esta mutació, incloent-hi la condició següent: «La parcel·la objecte de la cessió per mutació demanial externa ha de destinar-se a la construcció i instal·lació d'un centre de salut, el qual haurà de construir-se en un termini de cinc anys, comptats a partir de la formalització del corresponent conveni.»

Mitjançant escrit de data 12 de juny de 2024, el director general de Gestió Econòmica, Contractació i Infraestructures de la Conselleria de Sanitat va remetre una proposta d'acceptació de la cessió, acompanyada de diversa documentació.

No obstant això, vistes les converses mantingudes entre l'Ajuntament de Meliana amb el Servici d'Infraestructures de la Direcció General de Gestió Econòmica, Contractació i Infraestructures de la Conselleria de Sanitat, es decidix que no és necessària la posterior formalització d'un conveni, per la qual cosa en data 27 de juny de 2024, en acord plenari, notificat a esta Direcció General de Patrimoni en data 4 de juliol de 2024, es va modificar el punt del Ple anteriorment esmentat, en el sentit de: «Sent innecessària la formalització de cap conveni, la parcel·la objecte de la cessió per mutació demanial externa ha de destinar-se a la construcció i instal·lació d'un centre de salut, el qual haurà de construir-se en termini de cinc anys, comptats a partir de la publicació el DOGV de la resolució de la conselleria competent per raó de la matèria de l'acceptació de la cessió a favor de la Generalitat».

En data 10 de juliol de 2024, mitjançant la resolució del director general de Patrimoni es va adoptar acord d'inici per a l'acceptació de la cessió a la Generalitat mitjançant mutació demanial externa de la parcel·la propietat de l'Ajuntament de Meliana.

L'informe tècnic urbanístic aportat en data 12 de juny de 2024 assenyala, entre altres, les condicions següents de la parcel·la que es pretén cedir per l'Ajuntament de Meliana:

Situació: carrer de la Garrigosa, núm. 14.

Classificació de sòl: urbà.

Qualificació de sòl: equipament públic. Sistema polivalent.

Planejament aplicable: PGOU de Meliana, aprovat en data 18.12.1990 per la CTU (text consolidat de les normes urbanístiques publicat en el BOP número 49, de 10 de març de 2017).

Usos permesos: els sòls destinats a sistemes locals de servicis públics polivalents podran destinar-se en virtut dels requeriments funcionals de l'entorn a qualsevol dels usos següents: sanitarioassistencial, esportiu, administratiu institucional, servicis urbans, sociocultural, etc.

Superfície: 1.143,53 m² (s’ha realitzat un alçament topogràfic el maig de 2023).

Referències cadastrals: 8103116YR3398O4790TP, 8842002DJ9731Y7967IV i 9439438RB4110M1475XW.

Límits: nord, carrer de la Garrigosa; oest, carrer de Vicent Andrés Estellés; sud, carrer de les Glòries Valencianes; est, plza. de la Llibertat.

Títol: adquirida per reparcel·lació, parcel·la identificada en el Registre de la Propietat de Moncada en el tom 1854, llibre 95, foli 144, finca registral 7609 de Meliana.

L'article 37 de la Llei 14/2003, de 10 d'abril, de patrimoni de la Generalitat Valenciana, establix que «Les administracions territorials de la Comunitat Valenciana podran afectar béns i drets demanials a un ús o servici públic competència de la Generalitat i transmetre-li la seua titularitat quan resulten necessaris per al compliment dels seus fins. L'administració adquirent mantindrà la titularitat del bé mentres continue afectat a l'ús o servici públic que va motivar la mutació i, per tant, conserve el seu caràcter demanial. Si el bé o dret no fora destinat a l'ús o servici públic o deixarà de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions».

D'altra banda, l'article 44 de l'esmentada Llei 14/2003, de 10 d'abril, establix en el punt 1 que «la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat», i en el punt 2, que «La competència per a l'acceptació correspon al titular de la conselleria competent en matèria de patrimoni a proposta del departament interessat».

Així mateix, l'article 27.2.c de la Llei 14/2003 de 10 d'abril, disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servici públic. Per consegüent, una vegada formalitzada la cessió mitjançant mutació demanial externa, l'immoble queda automàticament afectat al servici públic i adscrit a la Conselleria de Sanitat.

En conseqüència, amb base els articles esmentats de la Llei 14/2003, de 10 d'abril, de patrimoni de la Generalitat Valenciana, i fent ús de les atribucions conferides per la legislació vigent,

RESOLC

*Primer*

Acceptar la cessió gratuïta de la propietat de la parcel·la descrita en la part expositiva de la present resolució.

*Segon*

La cessió gratuïta realitzada per l'Ajuntament de Meliana s'efectua en compliment del seu acord definitiu de 27 de juny de 2024.

*Tercer*

L'Ajuntament de Meliana assumix el compromís de procedir, a costa seua, a:

— Eliminar qualsevol obstacle que puga impedir o dificultar l'execució del projecte previst.

— La retirada de qualsevol element o construcció ocult en la parcel·la que puga impedir o dificultar l'execució de les obres del centre.

— L'execució de les obres necessàries per a garantir la potència elèctrica a subministrar en la parcel·la.

— L'execució de les obres necessàries per a garantir la xarxa d'aigua potable per a subministrar a la parcel·la.

*Quart*

La cessió es realitza en els termes de l'article 182 de la Llei 8/2010, de 23 de juny, de règim local de la Comunitat Valenciana, que regula la cessió de béns a altres administracions públiques, i també segons el que es disposa en l'article 37 de la Llei 14/2003, de 10 d'abril, de patrimoni de la Generalitat Valenciana, i la seua disposició addicional onze.

*Quint*

L'immoble acceptat haurà d'incorporar-se a l'Inventari general de béns i drets de la Generalitat en concepte de bé de domini públic, adscrit a la Conselleria de Sanitat, amb la finalitat de destinar-lo a la construcció d'un centre de salut.

*Sext*

Notificar esta resolució a l'ajuntament cedent i a la Conselleria de Sanitat, i procedir a la seua publicació en el *Diari Oficial de la Generalitat Valenciana*, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat Valenciana.

Contra el present acte, que posa fi a la via administrativa, es podrà interposar un recurs contenciós administratiu, en el termini de dos mesos a comptar des de l'endemà de la seua notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998, de 13 de juliol.

  

València, 5 de setembre de 2024

(p. d. Resolució 12.02.2024; DOGV 9792, 20.02.2024)

Antonio Joaquín Woodward Poch

Director general de Patrimoni